*Projekts*

**LATVIJAS REPUBLIKAS MINISTRU KABINETS**

2019.gada \_\_\_.\_\_\_\_\_\_\_\_\_ Noteikumi Nr.\_\_\_

Rīgā (prot. Nr.\_\_ \_\_ §)

**Grozījumi Ministru kabineta 2018. gada 21. novembra noteikumos Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas”**

Izdoti saskaņā ar Konsulārās palīdzības un konsulāro pakalpojumu likuma 4. panta trešo daļu

Izdarīt Ministru kabineta 2018. gada 21. novembra noteikumos Nr. 707 “Ārlietu ministrijas konsulārās atlīdzības cenrādis un kārtība, kādā tiek iekasēta konsulārā atlīdzība un valsts nodevas” (Latvijas Vēstnesis, 2018, 231. nr.) šādus grozījumus:

1. Izteikt 2. punktu šādā redakcijā:

 “2. Konsulārās funkcijas, kas ir konsulārās atlīdzības objekti, ir noteiktas pielikumā. Konsulārās atlīdzības likme par konsulārās funkcijas, kas ir konsulārās atlīdzības objekts, veikšanu ir 40 *euro*, izņemot:

2.1. par dokumentu pieņemšanu un pārsūtīšanu Pilsonības un migrācijas lietu pārvaldei ar pārstāvniecības starpniecību uzturēšanās atļaujas pieprasīšanai:

2.1.1. termiņuzturēšanās atļaujas pieprasīšanai akreditētas izglītības iestādes audzēknim vai pilna mācību laika studentam. Pastāvīgās uzturēšanās atļaujas pieprasīšanai ārzemniekam, kurš pirms citas valsts pilsonības iegūšanas ir bijis Latvijas pilsonis vai Latvijas nepilsonis. Termiņuzturēšanās vai pastāvīgās uzturēšanās atļaujas pieprasīšanai Latvijas pilsoņa, Latvijas nepilsoņa un pastāvīgās uzturēšanās atļauju saņēmuša ārzemnieka laulātajam, nepilngadīgajam bērnam vai aizbildnībā vai aizgādnībā esošajai personai – 80 *euro*;

2.1.2.  personai, kas nav minēta 2.2.1. apakšpunktā, – 110 *euro*;

2.2. par dokumentu nosūtīšanu personai konsulārā apgabala robežās – saskaņā ar Ārlietu ministrijas apstiprināto likmi atbilstoši uzturēšanās valsts pasta izmaksām, bet ne mazāk kā 10 *euro* par nosūtīšanu ierakstītā sūtījumā un 20 *euro* par nosūtīšanu ar kurjeru.”

1. Izteikt pielikumu šādā redakcijā:

**“**Pielikums

 Ministru kabineta

 2018. gada 21. novembra

 noteikumiem Nr. 707

**Ārlietu ministrijas konsulārās atlīdzības objekti**

|  |  |  |
| --- | --- | --- |
| Nr.p.k. | Konsulārā funkcija | Mērvienība |
| 1. | Rakstiskas izziņas izsniegšana vienas darbdienas laikā pēc nepieciešamās informācijas iegūšanas:* konsulārā izziņa;
* izziņa par valsts uzturētās datu bāzēs pieejamo informāciju, tai skaitā no Iedzīvotāju reģistra (svešvalodā), Sodu reģistra u.c.;
* daudzvalodu standarta veidlapa.
 | viens dokuments |
| 2. | Notariālās darbības:* pilnvaru, piekrišanu un apliecinājumu sagatavošana notariālā akta apstiprināšanai;
* paraksta īstuma, dokumenta atvasinājuma un tulkojuma pareizības apliecinājuma sagatavošana;
* Notariālo aktu grāmatas otro un turpmāko izrakstu, norakstu un reģistra izrakstu izsniegšana.
 | viens ieraksts notariālo aktu grāmatā vai reģistrā |
| 3. | Dokumentu izprasīšana un pārsūtīšana Latvijas Republikas iestādēm ar pārstāvniecības starpniecību:* dokumentu pārsūtīšana pases un/vai personas apliecības noformēšanai;
* papilddokumentu pārsūtīšana uzturēšanās atļaujas noformēšanai;
* dokumentu pārsūtīšana ziņu aktualizēšanai Iedzīvotāju reģistrā, ja tas netiek veikts reizē ar personu apliecinoša dokumenta pietiekuma pārsūtīšanu;
* dokumentu pārsūtīšana Latvijas iestādēm citos gadījumos;
* dokumentu izprasīšana no Latvijas Republikas iestādēm ar pārstāvniecības starpniecību.
 | viens pieprasījums |
| 4. | Konsulāro funkciju veikšana ārpus pārstāvniecības:* konsulārās amatpersonas izbraukums notariālās darbības veikšanai ārpus pārstāvniecības telpām;
* konsulārā pakalpojuma sniegšana ārpus pārstāvniecības izbraukuma sesijas ietvaros.
 | viena darbība |
| 5. | Uzaicinājuma noformēšana vienotās vīzas saņemšanai | viens pieprasījums |
| 6. | Dokumentu pieņemšana un pārsūtīšana Pilsonības un migrācijas lietu pārvaldei ar pārstāvniecības starpniecību uzturēšanās atļaujas pieprasīšanai | viens pieprasījums  |
| 7. | Dokumenta nosūtīšana personai konsulārā apgabala robežās:* nosūtīšana ierakstītā sūtījumā;
* nosūtīšana ar kurjeru.
 | viens sūtījums |

“

Ministru prezidents A. K. Kariņš

Ārlietu ministrs E. Rinkēvičs